**D’Faarw vun de Gefiller**

(traduction by Gina Merges)

1. Hei ass d’Monster vun de Faarwen. Haut ass et mam falsche Fouss opgestanen. Et fillt sech komesch, verluer an désorientéiert… A sengem Kapp a sengem Häerz ass alles duercherneen an op der Kopp!

2. Wat mëss du do? seet seng Frëndin dat klengt Meedchen. Du wierks ganz komesch. Hues de dech nees an de Pinsele verfaangen?

3. A lass, komm mir no.

4. Kuck der deen Duercherneen un! Deng Gefiller ginn driwwer an drënner. Däin Häerz ass e richteg Duercherneen. Wéi wëlls de dech do nach rëm fannen?

5. Ech ginn der e gudde Rot: trenn deng Gefiller a raum se dann all an eng beschrëfte Fläsch. Dann hues du nees méi eng kloer Vue. Wann s de wëlls, kann ech der hëllefen se ze erkennen an se ze uerdne fir dass du däi Wuelbefannen zréck fënns.

6. Fänke mer mat der **Freed** un. D’Freed ass ustiechend a wonnervoll. Se blénkt wéi d’Sonn a léist däin Häerz wéi eng Bei vibréieren.

7. Wann s du frou bass, hues de Loscht ze laachen, ze sprangen, ze spillen, ze danzen! An du wëlls deng gutt Laun mat dénge Léifsten a mat der ganzer Welt !

8. D’**Trauer** bedréckt eis. Immens wéi d’Mier, melancholesch wéi en Dach Reen, killt se eis Häerz of a mëcht et gefillslos.

9. Wann s de traureg bass, hues de op näischt Loscht. Wann een der feelt, fills du dech eleng, verlooss. Heiansdo hues du Tréinen an den Aen.

10. D’**Roserei** ass geféierlech. Sie schléit an wéi en Donnerwieder. Sie zünt eis Häerz un an verbrennt alles op hirem Wee un wéi eng zerstéieresch Flam.

11. Wann s du rose bass, hues de d’Gefill z’explodéieren. Du iwwerdréis deng Roserei op déi aner, heiansdo jäizt de ouni kennen opzehalen.

12. D’**Angscht** ass nidderträchteg, hannerhälteg. Sie erwiergt eis Häerz wéi eng Schlaang, verstoppt sech an der Nuecht wéi en Abriecher.

13. Wann s de fäerts, fills de dech ganz kleng, schwaach, net kapabel iwwerluecht ze handelen. An du kanns béiss ginn.

14. D’**Rou** gläicht eis aus. Sie ass léif wéi eng Mamm, liicht wéi e Blat am Wand.

15. Wann s de roueg bass, otemt däin Häerz lues, d’Liewe leeft onbeschwéiert. Alles schéngt dir liicht.

16. Dat sinn d’Emotiounen déi dech dëse Moien iwwerkommen. Gesäis de, se hunn all eng aner Faarw.

17. A wann se gutt geraumt sinn, gëtt et méi einfach se ze verstoen. Esou ass et besser, nee? Et ass wichteg ze wësse wat ee fillt. D’Freed, d’Trauer, d’Roserei, d’Angscht, d’Rou.

18. Mee wat ass dir bis elo geschitt?

19. Kucke mer mol, kanns du mir soe wats du empfënns?

20. An dat war d’Geschicht! Alles ass gutt mat engem gléckleschen Schluss! Eddiiiiii……